SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af generalforsamling 12.3.2018**

 Til stede var 13 deltagere

1. **Valg af dirigent og referent**

Torben Jørgensen valgt til dirigent og Niels Jensen valgt til referent.

1. **Valg af stemmetællere**

Linda og Claus Bachmann valgt som stemmetællere.

1. **Bestyrelsens beretning**

Bestyrelsens beretning ved Kåre, med undtagelse af et punkt overholdt vandkvaliteten ved sidste måling alle punkter.

Kimtallet ved 22˚C har en grænseværdi på 50 når vandet forlader vandværket, vores var på 62 kimtallet må være 200 ude ved forbrugerne Fr. Dahlgaard som servicere vores vandværk mener ikke der er grund til bekymring, de anser det for sandsynligt at kimtallet er under grænseværdien ved næste måling, som er bestilt.

I 2016 havde vi to meget omkostningskrævende brud på ledningen, tilsammen har de kostet ca. Kr. 140.000,- de 70.000,- kr. har vi betalt i 2017, så beløbet figurerer i 2017 regnskabet.

I 2018 har vi haft et større brud, det har ikke påvirket vores økonomi, da det var en fremmed entreprenør der gravede ledningen over på Englerupvej, selv om de havde fået oplysning om placering af ledningerne fra os, derfor kom de til at dække samtlige omkostninger til reparationen, men det kostede os et større vandspild og vores overblik over, om vi stadig har et vandspild, vi havde en forventning om, tidligere tiders vandspild var fortid efter reparationen af de to store brud.

I 2017 er der etableret en målerbrønd efter ønske fra ejer af ejendommen Sonnerupvej 60 i forbindelse med en større renovering, etableringen kostede kr. 14.000,-

Det blev besluttet på sidste generalforsamling at bestyrelsen skulle undersøge mulighederne for et lån gennem banken til fornyelse af vores ældre ledninger, Kåre og Jytte havde et møde med banken, men nåede ikke til enighed om betingelserne for lånet, banken var af den overbevisning, at vi skulle ændre vores vedtægter og vi alle personligt skal hæfte for et lån, derfor ser vi ingen anden mulighed end at spare op til kommende fornyelse, derfor har bestyrelsen foreslået ekstra indbetalinger a 2 gange kr 500,- over de næste 5 år, forudsat vi ikke oplever flere uforudsete hændelser.

Der blev etableret et vandråd i Lejre kommune i november 2010 som vi har tilmeldt os, det er en sammenslutning af alle vandværker i Lejre kommune som fungere som forhandler i forhold til kommunen, samtidig bliver der afholdt en række aktuelle temaaftener om relevante emner.

LER registeret (ledningsejerregistret) skal digitaliseres inden år 2022 det betyder vi skal digitalisere og GPS registrere vores ledningsnet, det er ikke helt klart endnu, præcis hvordan det skal gøres.

Som noget nyt har vi i år prøvet at aflægge regnskab efter årsregnskabsloven som (vistnok) blev ændret i 2015 det har givet Jytte en del ekstra arbejde da det er en helt ny måde at opstille regnskab på, det er et krav fra kommunen, FVD (foreningen af vandværker i Danmark) som vi også er medlem af, har været til stor hjælp med rådgivning om regnskabet.

Det har kun været nødvendigt at udsende få rykkere i år, stort set alle har betalt til tiden.

Det kommende år byder på udskiftning af ledningsnet, etablering af målerbrønde, så meget som økonomien tillader.

1. **Det reviderede regnskab forelægges til godkendelse**

Jytte gennemgik regnskabet, der er krav fra kommunen at omkostningerne ved at drive vandværket skal fremgå, så det er tydeligt hvad bygninger koster og hvad det koster at pumpe vand op, og gøre det klar til at sende ud til forbrugerne, og hvad ledningsnettet koster, de forskellige poster skal udspecificeres i detaljer.

Lars Nørgård stillede spørgsmål til overdækning som er et nyt begreb, som betyder større indtægter end “hvile i sig selv princippet” eller på Dansk overskud.

Lars Nørgård foreslog en anden måde at angive noter på i årsrapporten.

Det er taget til efterretning.

Regnskab godkendt.

1. **Budget for det kommende år forelægges til godkendelse**

Jytte gennemgik budgettet.

Den nye måde at føre regnskab på giver nogle udfordringer.

Michael Seemann spurgte hvorfor en indtægts post var forhøjet, det skyldes at ekstra indbetaling på to gange kr 500,- er lagt ind i budgettet.

Lars Nørgård mente ikke vi kunne budgettere med ekstra indbetaling da den ikke er vedtaget på generalforsamlingen, men som situationen er, er vi nødt til at sørge for der er penge til vedligeholdelse det har der desværre ikke været sat penge af til tidligere, det blev godkendt på sidste års generalforsamling, det er vi nødt til at fortsætte med i en kortere årrække endnu, anslået fem år alt afhængig af hvad fremtiden bringer.

Ruth Hemmingsen mente vi burde have informeret i indkaldelsen, at vi havde planlagt en fortsættelse af ekstra indbetaling, til det svarede Torben Jørgensen, for at få indflydelse må man møde op til foreningens generalforsamling. Der vil ved indkaldelsen til næste års generalforsamling blive vedhæftet godkendt regnskab for 2018 med kommentarer.

Lars Nørgård ønskede at alle blev skriftligt informeret, det ønske erklærede bestyrelsen sig enig i og vil blive sat i værk.

Jytte kunne fortælle, kommunen kræver vi fremlægger en investeringsplan.

Kåre fremlagde investeringsplan.

Som første prioritet skiftes ledningen fra Sonnerup gade til Englerupvej forbi kirken og nye målerbrønde etableres efter behov, pris anslået kr 150.000,- eksklusiv moms.

Anden prioritet er nye ledninger fra Sonnerup gade til Englerupvej 50 planlagt bag husene ud til marken, samt målerbrønde efter behov, pris anslået kr 140.000,- eksklusiv moms.

Tredje prioritet ny ledning fra vandværk til cykelsti overfor Vestervang til mulig kommende tilslutning til Møllegårdens vandværk, pris anslået kr 60.000,- eksklusiv moms.

Tilbud er indhentet hos Mikael Aunskov

Ruth Hemmingsen ønskede der blev anvendt korrekt sted og vejnavne, det blev taget til efterretning.

Både Ruth og Bendt Hemmingsen er veteraner i Kirke Sonnerup og ligger inde med stor brugbar viden, om vandværkets historie.

Claus Bachmann spurgte om der ikke har været en investeringsplan tidligere, det har der ikke været.

Budget godkendt.

1. **Taktsblad for det kommende år forelægges til godkendelse**

Jytte fremlagde taktsblad, taktsblad godkendt.

1. **Behandling af indkomne forslag**

Ingen.

1. **Valg af medlemmer og suppleanter til bestyrelsen**

På valg til bestyrelsen:

Dennis Dysted genvalgt.

Michael Seemann genvalgt.

Suppleanter:

Erik Damgård genvalgt.

Carsten Pedersen genvalgt.

1. **Valg af revisor og suppleant**

Revisorer:

Ruth Hemmingsen genvalgt.

Lars Nørgård genvalgt.

Revisorsuppleant:

Torben Jørgensen genvalgt.

 **10. Evt**

Næste regning planlagt udsendt 1.april er flyttet til 1.maj

Kåre takkede bestyrelse for indsatsen det forløbne år

 Torben Jørgensen takkede bestyrelsen og generalforsamlingen for god

 Ro og orden.

 På bestyrelsens vegne

 Niels Jensen

 Referent